H αξιολόγηση των στάσεων, εμποδίων, γνώσεων, προθέσεων και χρήσης των τεχνολογιών ψηφιακού μάρκετινγκ στην αθλητική επικοινωνία
Creators: name: Τσιτσιού, Μυρτώ Κωνσταντίνου
Publisher: name: Aristotle University of Thessaloniki
Year: 2024
Subjects: Αθλητική επικοινωνία
Νέα Μέσα
Τεχνητή Νοημοσύνη
Sports Communication
New Media
Artificial Intelligence

description: Αντικείμενο της έρευνας αποτελεί η αξιολόγηση των στάσεων, εμποδίων, γνώσεων, προθέσεων και χρήσης των τεχνολογιών ψηφιακού μάρκετινγκ στην αθλητική επικοινωνία. Συγκεκριμένα, η έρευνα εστιάζει στην αξιολόγηση των στάσεων, των εμποδίων και των γνώσεων των επαγγελματιών του κλάδου σχετικά με την τεχνητή νοημοσύνη και στον τρόπο με τον οποίο μπορούν να επηρεάσουν την πρόθεση και την τελική χρήση των τεχνολογιών ψηφιακού μάρκετινγκ. Η έρευνα χρησιμοποίησε την ποσοτική μέθοδο, αξιοποιώντας ως εργαλείο συλλογής δεδομένων ερωτηματολόγιο (Soto-Sanfiel, Ibiti, Machado, Marín Ochoa, Mendoza Michilot, Rosell Arce &amp; Angulo-Brunet, 2022; Alam, Khan, Dhar &amp; Munira, 2020). Συμμετέχοντες της έρευνας αποτέλεσαν 185 άνδρες και γυναίκες, εν ενεργεία και εν δυνάμει αθλητικοί συντάκτες/τριες από αθλητικά ΜΜΕ ή/και τμήματα επικοινωνίας αθλητικών οργανισμών, καθώς και φοιτητές/τριες αθλητικής δημοσιογραφίας, από ολόκληρη την Ελλάδα. Στα δεδομένα έγινε ανάλυση παλινδρόμησης, για την αξιολόγηση της επιρροής των παραγόντων, στάσεις, εμπόδια, γνώσεις των αθλητικών δημοσιογράφων σχετικά με τις τεχνολογίες τεχνητής νοημοσύνης στην πρόθεση και τελική χρήση τους στην αθλητική επικοινωνία. Επιπλέον, έγινε σύγκριση των μέσων όρων (t-test, Anova) μεταξύ των δημογραφικών χαρακτηριστικών και της εργασιακής εμπειρίας στους παραπάνω παράγοντες. Από τα αποτελέσματα φάνηκε ότι η πρόθεση χρήσης τεχνολογιών τεχνητής νοημοσύνης επηρεάζεται θετικά από την στάση προς την τεχνητή νοημοσύνη ως ευκαιρία και από τη γενικότερη γνώση σχετικά με την τεχνητή νοημοσύνη. Επίσης, φάνηκε ότι η πρόθεση έχει άμεση συσχέτιση με την τελική χρήση της τεχνητής νοημοσύνης, και ότι τα εμπόδια δεν επηρεάζουν την πρόθεση χρήσης, αλλά επηρεάζουν την τελική χρήση. Τέλος, εντοπίστηκαν διαφορές στους ανωτέρω παράγοντες σχετικές με την ηλικία και την εκπαίδευση των αθλητικών συντακτών. Μελλοντικές έρευνες προτείνεται να αξιολογήσουν τους παράγοντες που θα επηρεάσουν τη σωστή χρήση της τεχνολογίας και της τεχνητής νοημοσύνης προς όφελος της αθλητικής δημοσιογραφίας και επικοινωνίας.
description: The purpose of this present research was the evaluation of attitudes, constraints, knowledge, intentions and actual use of digital marketing and artificial intelligence (AI) technologies in sports journalism and sport communication. Specifically, this research focuses on assessing industry professionals' attitudes, constraints, and knowledge regarding artificial intelligence (AI), and how these factors influence their intention and actual use of digital marketing technologies. The research employed a quantitative method, utilizing a questionnaire for data collection, (Soto-Sanfiel, Ibiti, Machado, Marín Ochoa, Mendoza Michilot, Rosell Arce &amp; Angulo-Brunet, 2022; Alam, Khan, Dhar &amp; Munira, 2020). The sample consisted of 185 active and prospective sports journalists from sports media or/and communication departments of sports organizations, as well as sports journalism students in Greece. Regression analysis were conducted to evaluate the influence of attitudes, constraints, and knowledge of sports editors regarding artificial intelligence technologies on their intention to use these technologies in sports communication and their actual use. Additionally, a comparison of means (t-test and ANOVA) was performed to examine the difference between different demographic groups, work experience, and the aforementioned factors. The results indicated that the intention to use artificial intelligence technologies is positively influenced by attitudes that view AI as an opportunity and by general knowledge about AI. Furthermore, the analysis also revealed that intention has a direct correlation with the actual use of AI, while barriers do not influence the intention to use AI, they do impact its actual use. Finally, differences were found in different age groups and education levels of sports journalists. Future research is recommended to explore the factors that will influence the effective use of technology and artificial intelligence (AI) for the benefit of sports journalism and communication.